A BIZOTTSÁG HATÁROZATA

(2002. november 29.)

az Oroszországból származó halászati és akvakultúra-termékek behozatalára vonatkozó különleges feltételek megállapításáról szóló 97/102/EK határozat módosításáról és a 2002/808/EK határozat hatályon kívül helyezéséről

(az értesítés a C(2002) 4755. számú dokumentummal történt)

(EGT vonatkozású szöveg)

(2002/941/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/79/EK irányelvvel[1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre[2] és különösen annak 11. cikkének (1) bekezdésére,

mivel:

(1) Az Oroszországból származó halászati és akvakultúra-termékek behozatalára vonatkozó különleges feltételek megállapításáról szóló, 1997. január 16-i 97/102/EK bizottsági határozat[3] a "Nemzeti Egészségügyi és Járványügyi Felügyeleti Bizottság (Goskomsanepidnadzor) által támogatott Halászati Bizottságát" jelöli meg illetékes hatóságként Oroszországban annak ellenőrzésére és tanúsítására, hogy a halászati és akvakultúra-termékek megfelelnek a 91/493/EGK irányelv követelményeinek.

(2) Az orosz közigazgatás átszervezését követően a Bizottság elfogadta az Oroszországból származó halászati és akvakultúra-termékek behozatalára vonatkozó különleges feltételek megállapításáról szóló 97/102/EK határozat módosításáról szóló, 2002. október 16-i 2002/808/EK határozatot[4], hogy módosítsa a halászati termékek egészségügyi bizonyítványainak kiadására illetékes hatóság nevét és megjelölje a létesítmények és hajók ellenőrzéséért és engedélyezéséért felelős hatóságot. Mindazonáltal a 2002/808/EK határozatban megjelölt ellenőrző szervezet nem rendelkezik jogkörrel a létesítmények és hajók jóváhagyására. A halászati termékek egészségügyi bizonyítványainak kiadására illetékes hatóság az "Orosz Föderáció Állami Halászati Bizottsága", melynek munkáját a létesítmények és hajók jóváhagyása és nyilvántartásba vétele tekintetében ellenőrző szolgálatként a "Halászati Termékek Nemzeti Minőségellenőrző és Biztonsági Központja" (Nemzeti Halminőség) segíti. Ezen új hatóság képes a hatályos jogszabályok alkalmazásának hatékony ellenőrzésére.

(3) A 97/102/EK határozat szövegét összhangba kell hozni az egyes harmadik országokból származó halászati és akvakultúra-termékek behozatalára vonatkozó különleges feltételeket megállapító, közelmúltban elfogadott bizottsági határozatok szövegével.

(4) Ezért a 97/102/EK határozatot megfelelően módosítani kell, és hatályon kívül kell helyezni a 2002/808/EK határozatot.

(5) Az e határozatban előírt intézkedések összhangban vannak az Élelmiszerlánc és Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 97/102/EK határozat a következőképpen módosul:

1. A 1. cikk helyébe a következő rendelkezés lép:

"1. cikk

Oroszországban a Halászati Termékek Minőség- és Biztonságellenőrző Nemzeti Központja (Nemzeti Halminőség) által segített Orosz Föderáció Állami Halászati Bizottsága az illetékes hatóság annak ellenőrzésére és igazolására, hogy a halászati és akvakultúra-termékek megfelelnek a 91/493/EGK irányelv követelményeinek".

2. A 2. cikk helyébe a következő rendelkezés lép:

"2. cikk

(1) Az Oroszországból a Közösségbe behozott halászati termékeknek meg kell felelniük a (2), (3), és (4) bekezdésben meghatározott feltételeknek.

(2) Minden szállítmányt számozott, szabályosan kitöltött, aláírt és dátummal ellátott, egy lapból álló és az A. mellékletben szereplő mintának megfelelő egészségügyi bizonyítvány eredeti példányának kell kísérnie.

(3) A termékeknek a B. mellékletben felsorolt engedélyezett intézményekből, feldolgozást végző hajókról vagy hűtőházakból, vagy nyilvántartott, mélyhűtést végző hajókról kell érkezniük.

(4) Az ömlesztve szállított és tartósított élelmiszerek előállítására szánt fagyasztott halászati termékek kivételével minden csomagon kitörölhetetlen módon szerepelnie kell a RUSSIA szónak, valamint a származási intézmény, feldolgozást végző hajó, a hűtőtárolást vagy mélyhűtést végző hajó engedélyezési/nyilvántartási számának."

3. A 3. cikk (2) bekezdése helyébe a következő rendelkezés lép:

"(2) A bizonyítványokon szerepelnie kell a Halászati Termékek Nemzeti Minőségellenőrző és Biztonsági Központja (Nemzeti Halminőség) képviselője nevének, beosztásának és aláírásának, valamint a fenti intézmény többi bejegyzéstől eltérő színű hivatalos pecsétjének."

4. Az A. melléklet helyébe e határozat melléklete lép.

2. cikk

A 2002/808/EK határozat hatályát veszti.

3. cikk

Ezt a határozatot 2003. február 15-től kell alkalmazni. A 2. cikket azonban 2002. november 30-tól kell alkalmazni.

4. cikk

Ennek a határozatnak a tagállamok a címzettjei.

Kelt Brüsszelben, 2002. november 29-én.

a Bizottság részéről

David BYRNE

a Bizottság tagja

MELLÉKLET

"A. MELLÉKLET

EGÉSZSÉGÜGYI BIZONYÍTVÁNY

az Oroszországból származó és az Európai Közösségbe irányuló exportra szánt halászati termékekhez, a kéthéjú kagylók, tüskésbőrűek, vízi zsákállatok és tengeri haslábúak bármely formájának kivételével

Hivatkozási szám:

Feladási ország: OROSZORSZÁG

Illetékes hatóság: Az Orosz Föderáció Állami Halászati Bizottsága

Ellenőrző szervezet: Halászati Termékek Minőség- és Biztonságellenőrző Nemzeti Központja (Nemzeti Halminőség)

I. A halászati termékek azonosító adatai

- A halászati/akvakultúra[5] termékek leírása:

- Fajok (tudományos elnevezés):

- A termék kiszerelése és a kezelés típusa[6]:

- Kódszám (ha van):

- Csomagolás jellege:

- A csomagok száma:

- Nettó súly:

- Előírt tárolási és szállítási hőmérséklet:

II. A termékek eredete

A Halászati Termékek Minőség- és Biztonságellenőrző Nemzeti Központja (Nemzeti Halminőség) által az EK-be irányuló exportra bejegyzett létesítmény(ek), engedélyezett feldolgozást végző hajó(k), vagy hűtőtároló(k), vagy mélyhűtő hajó(k) neve és hivatalos engedélyezési/nyilvántartási száma:

III. A termékek rendeltetése

A termékek feladási helye

-ból

(feladási hely)

-ba

(rendeltetési ország és hely)

az alábbi szállítóeszközzel:

A feladó neve és címe:

A címzett neve és címe a rendeletetési helyen:

IV. Egészségügyi tanúsítvány

- A hatósági ellenőr ezúton igazolja, hogy a fent megjelölt halászati vagy akvakultúra termékek(et):

1. kifogása és a hajók fedélzetén való kezelése a 92/48/EGK irányelvben megállapított egészségügyi szabályokkal összhangban történt;

2. a 91/493/EGK irányelv mellékletének II., III., és IV. fejezetében megállapított követelményeknek megfelelően vitték partra, kezelték, és ahol helyénvaló, csomagolták, készítették elő, dolgozták fel, fagyasztották, olvasztották fel, és higiénikusan tárolták;

3. a 91/493/EGK irányelv mellékletének V. fejezetével összhangban levő egészségügyi ellenőrzésnek vetették alá;

4. csomagolása, jelzése, tárolása és szállítása a 91/493/EGK irányelv mellékletének VI., VII., és VIII. fejezetével összhangban történt;

5. nem származnak mérgező vagy biotoxinokat tartalmazó fajokból;

6. megfelelő eredményeket adtak a 91/493/EGK irányelvben és az annak végrehajtására vonatkozó határozatokban a halászati termékek egyes kategóriáira megállapított érzékszervi, parazitológiai, kémiai és mikrobiológiai ellenőrző vizsgálatokon.

- Alulírott hatósági ellenőr ezúton kijelenti, hogy ismeri a 91/493/EGK és a 92/48/EGK irányelvek, valamint a 97/102/EK határozat rendelkezéseit.

Kelt -ben, -n

(hely) (dátum)

A hatósági ellenőr aláírása7

Hivatalos pecsét[7]

(az aláíró személy neve nagybetűvel, beosztása és szakképesítése)

[1] HL L 24., 1998.1.30., 31. o.

[2] HL L 268., 1991.9.24., 15. o.

[3] HL L 35., 1997.2.5., 23. o.

[4] HL L 279., 2002.10.17., 51. o.

[5] A nem kívánt rész törlendő.

[6] Élő, hűtött, fagyasztott, sózott, füstölt, tartósított stb.

[7] A pecsét és az aláírás színének különböznie kell a bizonyítvány nyomtatásához használt színtől.